<b>תשובה </b>זה שאין ערעור הבעל מועיל הוא שאומר לא גרשתי וגט מזוייף הוא אין שומעין לו אבל המגרש את אשתו משום שם רע ולאחר שגרשה נתברר שהיא כשרה וצנועה הדברים מוכיחין שאלו היה יודע שהיא כשרה לא היה מגרשה ואם יאמר אלו הייתי יודע לא הייתי מגרש בטל הגט דאגילוי מילתא בעלמא יפסל הגט כדאמרינן מודעא דגט ומתנה גלווי מילתא בעלמא הוא כלומ' משנודע לנו דעתו של מגרש שלא גמר וגורש אינה מגורשת ולפי שאפשר לקלקלה התקינו שיהו אומרין לזה שמוציא שם רע שאין אתה יכול להחזירה לעולם כדי שיגמור ויגרש ולא יתלה הגירושין ולא יהיה יכול לומר אלו הייתי יודע לא הייתי מגרש שהרי אומרים לו אם תרצה לא תגרש ואם תגרש משום שם רע אין אתה יכול להחזיר:
משה ב"ר מימון ז"ל